BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA AL DESENVOLUPAMENT (CUD) DURANT L'QAM 8035 DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5670)
  + [Valencià](/va/acuerdo/5670)






Selector de idioma

Leer

* [Español](/es/acuerdo/5670)
* [Valencià](/va/acuerdo/5670)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA AL DESENVOLUPAMENT (CUD) DURANT L'KRI 5933 DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
==============================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA AL DESENVOLUPAMENT (CUD) DURANT L'CLO 0805 DE LA UNIVERSITAT D'ALACANT.

Data d'aprovació
:   06/02/2020

Data de publicació
:   06/02/2020

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5670.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5670)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5670)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA AL DESENVOLUPAMENT (CUD) DURANT L'UIQ 2767 DE LA UNIVERSITAT D'ALACANT.&url=https://www.boua.ua.es/va/acuerdo/5670)

**Títol:** BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA AL DESENVOLUPAMENT (CUD) DURANT L'CAO 5153 DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dijous, 6 de febrer de 2020

BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA AL DESENVOLUPAMENT (CUD) DURANT L'JJV 5152 DE LA UNIVERSITAT D'ALACANT

PREÀMBUL

La Universitat d'Alacant, com a Agent de la Cooperació al Desenvolupament, i en línia amb les directrius establides en els seus plans estratègics i en els plans directors de la cooperació espanyola i valenciana , publica aquesta convocatòria des de l'any 1998. A partir de l'any 2015, amb la irrupció de l'Agenda 2030 i el nou repte que planteja la consecució dels 17 Objectius de Desenvolupament Sostenible (ODS) continguts en aquesta, s'ha convertit en una de les eines que utilitza la Universitat d'Alacant per a aconseguir els citats objectius.

La Conferència de Rectors de les Universitats Públiques Espanyoles (CRUE), en les jornades celebrades el mes de març passat de 2019 en la Universitat de la Laguna, va actualitzar les directrius generals que han de seguir les universitats públiques espanyoles en matèria de Cooperació Universitària al Desenvolupament i les va orientar expressament a l'impuls de l'Agenda 2030 i dels dèsset Objectius de Desenvolupament Sostenible.

En conseqüència, la present convocatòria s'inspira en cinc eixos, que comprenen la totalitat dels 17 ODS:

a) Les persones. La consecució d'un món on les persones estiguen en primer lloc, on no es deixe a ningú arrere i on la prosperitat siga compartida per totes les persones. En l'àrea de Cooperació Universitària al Desenvolupament, les universitats han de contribuir a l'erradicació de la pobresa i a la promoció d'una educació equitativa i de qualitat per a totes i tots.

b) El planeta. Preservar el nostre planeta i els recursos naturals que alberga mitjançant la producció i el consum sostenibles i la gestió responsable dels recursos naturals, així com la posada en marxa de mesures urgents per a fer front al canvi climàtic. Aquesta convocatòria promocionarà expressament aquest eix, en coherència amb les conclusions de les jornades del “Cim del Clima, Cop25”, celebrada a Madrid el mes de desembre passat de 2019.

c) La prosperitat compartida. Fomentant un desenvolupament humà sostenible, que reduïsca la desigualtat, reforce l'equitat i les capacitats de les persones perquè tots els éssers humans, especialment els més vulnerables, puguen gaudir d'una vida pròspera i plena.

d) La pau i la justícia. Propiciar societats pacífiques, justes i inclusives, lliures del temor i de la violència. En definitiva, posar en valor la cultura de la pau.

e) Les Aliances. Fomentar i articular aliances estratègiques amb altres actors de la cooperació -altres universitats, entitats públiques, organitzacions de la societat civil, sector empresarial, sindicats, partits polítics, etc.- amb l'objectiu de construir una societat més justa i solidària.

A través de la present convocatòria, la comunitat universitària té l'oportunitat d'implicar-se en la construcció d'un món més just i sostenible, des dels seus eixos bàsics d'actuació: sensibilització de la societat, educació i investigació i transferència de coneixement.

1. Objecte.

L'objecte de la present convocatòria és regular la concessió d'ajudes econòmiques a projectes de “Cooperació Universitària al Desenvolupament”, en l'àmbit de la docència, la investigació aplicada i la transferència de coneixement, realitzats en col·laboració amb altres universitats, centres d'investigació o institucions educatives o assimilades pertanyents a països de menor nivell de desenvolupament humà, amb l'objectiu d'impulsar els 17 Objectius de Desenvolupament Sostenible.

2. Marc pressupostari i legal.

2.1. Els crèdits destinats a la present convocatòria s'executaran amb càrrec al Centre de Despesa 20252L2811 adscrit al Servei de Relacions Internacionals i assignats des del pressupost del Vicerectorat de Relacions Internacionals de la UA.

2.2. La dotació màxima per a assignar en aquesta convocatòria és de cent mil euros (100.000 €) i està supeditada a la disponibilitat de liquiditat de la UA.

2.3. L'ajuda econòmica assignada a cada projecte s'ajustarà a allò que disposa la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i a allò que aquesta convocatòria establisca.

3. Sol·licitants.

3.1. Podrà sol·licitar aquesta ajuda el personal docent i investigador a temps complet de la UA.

3.2. La coordinació acadèmica del programa estarà a càrrec exclusiu de la persona sol·licitant del projecte, que serà responsable de la seua correcta execució.

3.3. Podrà col·laborar en els projectes qualsevol membre de la UA: El personal docent i investigador, el personal d'administració i serveis i l'alumnat matriculat en la UA. Excepcionalment podrà participar en el projecte el personal alié a la UA en les condicions establides en l'art. 10.4 de les presents bases.

3.4. El PDI que participe en el projecte haurà d'acreditar que compta amb l'autorització de la direcció del departament on estiga adscrit. En el supòsit de personal d'administració i serveis, haurà de comptar amb l'autorització de la persona responsable de la seua unitat.

4. Definició de projectes.

A l'efecte de la present convocatòria, es consideren projectes de Cooperació Universitària al Desenvolupament (CUD) aquells realitzats en col·laboració amb universitats, centres d'investigació o institucions educatives o assimilades d'altres països que complisquen amb els següents requisits:

a) Que estiguen orientats a impulsar algun dels 17 Objectius de Desenvolupament Sostenible aprovats per les Nacions Unides.

b) Que les persones beneficiàries pertanguen a països inclosos en la Llei 18/2017, de 14 de desembre, de la Generalitat Valenciana , de cooperació i desenvolupament sostenible i que són els següents: Amèrica Central: El Salvador, Guatemala, Hondures i Nicaragua. El Carib: Cuba, Haití i República Dominicana. Amèrica del Sud: Bolívia, Colòmbia, Equador, Paraguai i el Perú. Àfrica Subsahariana: Burkina Faso, Txad, Etiòpia, Kenya, Mali, Mauritània, Moçambic, Níger, Senegal, Sudan i Sudan del Sud. El Magreb: Algèria, el Marroc, Tunísia i Població Sahrauí. Orient Mitjà: Territoris palestins i població refugiada palestina. Àsia: Índia.

c) Que les activitats proposades s'ajusten a les establides en els punts 4.1 i 4.2 de la present convocatòria.

4.1. Activitats per a l'enfortiment institucional: Consolidació i enfortiment de departaments, laboratoris o altres unitats pertanyents a universitats, centres d'investigació, institucions educatives o assimilades d'un país contrapart que tinguen com a objectiu:

a) Millora i modernització de l'estructura acadèmica i investigadora (millora d'aules, biblioteques, laboratoris, instrumental científic, etc.).

b) Millora i modernització en la formació de personal docent i investigador.

c) Altres objectius d'especial valor institucional per al centre contrapart.

4.2. Accions per a l'enfortiment de la investigació al desenvolupament: Investigacions orientades a l'estudi de les condicions de vida de les persones i la seua prosperitat, la sostenibilitat del planeta, els processos per a la pau o la creació d'aliances que afavorisquen un desenvolupament humà sostenible. Queda expressament exclosa qualsevol investigació científica que no s'ajuste al criteri establit.

5. Comissió d'Avaluació.

5.1. La Comissió d'Avaluació té com a competència la valoració dels projectes, la determinació dels conceptes finançats i la quantia de l'ajuda econòmica a cadascun d'ells.

5.2. Estarà presidida pel vicerector o vicerectora amb competències en Relacions Internacionals. Actuaran com a vocals el vicerector o vicerectora amb competències en Investigació o persona en qui delegue, el vicerector o vicerectora amb competències en Responsabilitat Social o persona en qui delegue, el director o directora del Secretariat de Projecció Internacional i Cooperació i el director o directora del Servei de Relacions Internacionals. Actuarà com a secretari o secretària, el subdirector o subdirectora de Cooperació Universitària al Desenvolupament.

5.3. El president o presidenta, en cas d'absència, podrà delegar en el o la vocal que determine.

6. Criteris d'avaluació i valoració.

6.1. Els projectes, que hauran de tindre caràcter internacional, es valoraran amb un màxim de 48 punts, segons els criteris que a continuació s'exposen, inspirats en les prioritats recollides en el IV Pla Director de la Cooperació Valenciana per al període 2017-20, les directrius de l'Agenda 2030, aprovada per les Nacions Unides el 25 de setembre de 2015 i els acords aprovats en el cim de Madrid sobre canvi climàtic, al desembre de 2019.

Criteri 1: Prioritats pels objectius del projecte. Màxim 26 punts.

a) Per projectes que tinguen com a objectiu la protecció del medi ambient i la lluita contra el canvi climàtic. - Màxim 10 punts. Cada projecte es valorarà tenint en compte únicament un dels 3 subcriteris (a.1; a.2 o a.3) i en el seu cas se sumarà el subcriteri a.4.

Subcriteri a.1) Enfortir la capacitat d'adaptació als riscos relacionats amb el clima i els desastres naturals, de les institucions de països menys desenvolupats i treballs d’investigació aplicada, sobre contaminació mediambiental i els seus efectes sobre el clima a nivell global. 8 punts.

Subcriteri a.2) Millora de l'eficiència hídrica o sanitària en països menys desenvolupats. 6 punts.

Subcriteri a.3) Millora dels ecosistemes marins i costaners de la contaminació terrestre o ús sostenible dels sistemes terrestres (ordenació sostenible dels boscos, lluita contra la desertificació, degradació de terres, pèrdua de diversitat geològica, etc.) en països menys desenvolupats. 5 punts.

Subcriteri a.4) Si a més es promouen mecanismes per a augmentar una gestió eficaç dirigida a països menys avançats, fent particular recalcament en les dones, la joventut i les comunitats locals i marginades. 2 punts.

b) Per projectes que tinguen com a objectiu específic l'impuls d'una educació de qualitat i inclusiva en països amb menor desenvolupament. Màxim 8 punts. Cada projecte es valorarà tenint en compte únicament un dels 4 subcriteris (b.1; b.2; b.3 o b.4) i en el seu cas se sumarà el subcriteri b.5.

Subcriteri b.1) Millorar la qualitat de formació del personal docent d'ensenyament universitari als països menys desenvolupats. 6 punts.

Subcriteri b.2) Impulsar la creació de beques per a estudiants originaris de països menys avançats, amb especial prioritat per als països africans, a fi que els seus estudiants puguen matricular-se en programes d'ensenyament superior. 4 punts.

Subcriteri b.3) Impulsar la qualitat de la formació professional o tècnica del professorat i estudiants originaris de països amb menor nivell de desenvolupament. 3 punts.

Subcriteri b.4) Potenciar en qualsevol de les seues formes l'ensenyament primari i secundari, amb resultats d'aprenentatge pertinents i efectius per als xiquets i xiquetes en països menys desenvolupats. 2 punts.

Subcriteri b.5) Si a més promouen l'erradicació de les disparitats de gènere en l'educació i asseguren l'accés igualitari a tots els nivells de l'ensenyament, incloses les persones amb discapacitat, els pobles indígenes i els xiquets i xiquetes en situacions de vulnerabilitat. 2 punts.

c) Per projectes que tinguen com a objectiu específic la prosperitat, així com el progrés social, econòmic i tecnològic en harmonia amb la naturalesa. Màxim 6 punts. Cada projecte es valorarà tenint en compte únicament el subcriteri c.1 i en el seu cas se sumarà el subcriteri c.2.

Subcriteri c.1) Facilitar el desenvolupament d'infraestructures sostenibles i resilients a les ciutats dels països en desenvolupament mitjançant treballs i col·laboracions d'investigació aplicada sobre planificació i gestió urbana participativa i inclusiva als països menys desenvolupats. 5 punts.

Subcriteri c.2) Si a més promouen solucions per a les necessitats de les persones en situació de vulnerabilitat, les dones, la infància, les persones amb discapacitat i les persones d'edat. 1 punt.

d) Aquells projectes que tinguen com a objectiu específic algun dels anteriors i que a més promoguen la creació de xarxes de col·laboració entre institucions que permeten la transferència de coneixement o tecnologia. 2 punts.

Criteri 2: Qualitat tècnica del Projecte: Màxim 10 punts. Es tindran en compte:

Aplicació de l'Enfocament de Marc Lògic (EML) en l'elaboració del disseny del projecte (relacions de causalitat entre l'objectiu específic previst, els resultats esperats i les activitats programades).

Criteri 3. Pertinència i viabilitat del projecte. Màxim 5 punts.

Per existència de conveni específic vigent amb la contrapart: 2 punts.

Per alineació del projecte amb els plans estratègics de la institució contrapart (plans d'estudis, d'investigació o estratègics, etc.): 1 punt.

Coherència entre l'adequació dels objectius establits i els mitjans institucionals, humans, tècnics i financers existents i sol·licitats. Màxim 2 punts.

Criteri 4. Altres criteris. Màxim 7 punts.

Per la participació d'alumnat de la UA en el projecte, en el marc de realització de treballs de doctorat (3 punts), treballs fi de màster (2 punts) o de fi de grau (1 punt). Màxim 6 punts.

Per enfocament transversal de gènere entre els objectius, resultats i activitats del projecte. 1 punt.

7. Duració del projecte.

El projecte que obtinga finançament podrà estar integrat en un programa de caràcter pluriennal, però l'ajuda econòmica assignada haurà d'executar-se en el termini de dotze mesos des de la data de notificació de la publicació de la Resolució de concessió. El termini d'execució podrà prorrogar-se un màxim de 6 mesos, prèvia sol·licitud motivada, dirigida al Vicerectorat de Relacions Internacionals, a través del Secretariat de Projecció Internacional i Cooperació.

8. Resolució del procediment.

8.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l'endemà de la seua publicació en el BOUA fins al 10 de març de 2020, inclusivament.

9.2. Les sol·licituds es presentaran en els termes establits en l’art.13 de les presents bases i es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

10. Percepció de l'ajuda econòmica.

10.1. Les persones sol·licitants dels projectes que perceben finançament hauran de presentar, en el termini de 15 dies hàbils, a comptar des de l'endemà de la notificació de la Resolució de concessió, una carta d'acceptació d'aquesta.

10.2. En el cas que l'ajuda econòmica aprovada siga inferior a la quantitat inicialment sol·licitada, la persona beneficiària haurà d'acceptar la reformulació de les activitats i resultats del projecte, ajustada a les condicions econòmiques de l'ajuda concedida. Aquesta reformulació es realitzarà des de la Subdirecció de Cooperació i serà d'obligat compliment.

10.3. La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària al Desenvolupament. Qualsevol compra o pagament realitzat fora d'aquest àmbit no es finançarà a través de l'ajuda rebuda.

10.4. La justificació de l'ajuda concedida se sotmetrà a les regulacions administratives establides per la UA. Excepcionalment, l'alumnat i el personal col·laborador participant en el projecte, no pertanyent a la UA, podrà justificar les despeses mitjançant bossa de viatge, o qualsevol altra eina comptable que s'habilite a aquest efecte, quan per l'especial dificultat de l'activitat no siga possible utilitzar la fórmula habitual de col·laboració docent.

11. Despeses imputables a la subvenció.

11.1. La naturalesa de les despeses imputables a la subvenció és la següent:

Despeses inventariables: adquisició de material bibliogràfic o equipament destinat a la realització de les activitats: La compra de material inventariable per a la seua donació a la institució contrapart es formalitzarà al país on es realitze l'activitat. Si no fóra possible, de manera excepcional podrà adquirir-se a Espanya. Qualsevol compra d'aquesta naturalesa haurà de motivar-se mitjançant l'oportú informe de la persona responsable de la contrapart, en el qual s'indique la ubicació d'aquest i que el seu ús serà per a les activitats del projecte.

Despeses fungibles per a la realització de les activitats del projecte.

Despeses de desplaçament, allotjament i manutenció i en el seu cas assegurança de viatge, visat i cost de les taxes de vacunació de les persones participants en el projecte. Per al càlcul de les dietes s'aplicarà el Reial Decret 462/2002 de 24 de maig, modificat per Reial Decret 1616/2007, de 7 de desembre.

Beques per a pràctiques extracurriculars de grau i màster dirigides a l'alumnat de la UA que participe en el projecte, en el marc dels estudis que realitze.

Estades curtes del personal investigador de la contrapart, mitjançant l'oportuna Resolució de concessió d'adjudicació directa del Vicerectorat de Relacions Internacionals.

11.2. No són finançables les despeses de personal o remuneració per la realització de l'activitat.

12. Notificació.

Les notificacions d'actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

<https://sri.ua.es/va/cooperacion/convocatorias/cooperacio-universitaria-al-desenvolupament-cud.html>

13. Documentació a presentar.

13.1. La sol·licitud es considera presentada quan s'aporte la següent documentació:

Formulari de sol·licitud del projecte en format paper, en les condicions que estableix l'article 9 de les bases. Enllaç del formulari:

<https://sri.ua.es/va/cooperacion/documentos/cooperacion/2020/annex-i.doc>

Formulari de sol·licitud per correu electrònic en un arxiu Word, dirigit al següent correu: x.rjycybrodas@vu.ae.

Carta d'acreditació de cadascun dels membres que participen en el projecte, en la qual constarà l'autorització prevista en l’art. 3.4, de la direcció del departament on estiga adscrit el PDI, o de la persona responsable de la unitat, en el cas de personal d'administració.

Carta aval de la contrapart que garantisca la pertinència del projecte.

13.2. El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

14. Obligacions de les persones beneficiàries.

Acceptar per escrit l'ajuda concedida en les condicions establides en l'art. 10 de les bases d'aquesta convocatòria.

Aplicar el [Reial Decret 462/2002 de 24 de maig](https://www.boe.es/boe/dias/2002/05/30/pdfs/A19212-19109.pdf),

sobre indemnitzacions per raó del servei per al càlcul de dietes.

Realitzar l'activitat objecte de l'ajuda en el termini màxim d'un any a comptar des de l'endemà de la notificació de la resolució de concessió de l'ajuda.

Presentar l'informe final en els termes establits en l'article 16.2 de la present convocatòria. L'incompliment d'aquesta obligació serà motiu d'exclusió en les següents convocatòries.

Incloure el logotip oficial de la UA en qualsevol acte publicitari del projecte finançat o del material de difusió de les activitats programades.

15. Revocació dels fons.

15.1. Per a qualsevol canvi substancial sobre el contingut del projecte, les persones que participen o sobre el calendari d'execució de les activitats, haurà de presentar-se una sol·licitud motivada dirigida a la Subdirecció de Cooperació Universitària al Desenvolupament, amb l'antelació suficient. La proposta ha de ser autoritzada per a la seua validesa, des del Secretariat de Projecció Internacional i Cooperació de la UA.

15.2. El Vicerectorat de Relacions Internacionals, a instàncies del Servei de Relacions Internacionals, podrà revocar totalment o parcialment l'ajuda concedida quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

16. Finalització del projecte i presentació d'informes.

16.1. Els projectes es consideraran finalitzats una vegada transcorregut el termini d'execució previst en l'art. 7 de les presents bases.

16.2. El personal docent coordinador del projecte haurà de presentar en el termini de tres mesos a partir de la data de finalització del projecte, el corresponent informe d'objectius conforme al model que figura en l'annex II de les bases de la convocatòria, en paper imprés i en suport informàtic, així com reportatge fotogràfic de l'acció realitzada.

El model està disponible en el següent enllaç:

<https://sri.ua.es/va/cooperacion/documentos/cooperacion/2020/annex-ii.doc>

17. Contra les bases d'aquesta convocatòria, les persones interessades podran interposar recurs d'alçada davant el Rector de la Universitat d'Alacant, en els termes establits en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes a partir de l'endemà a la seua publicació.

Alacant, 6 de febrer de 2020

Juan Llopis Taverner

Vicerector de Relacions Internacionals

Universitat d'Alacant





[Carretera Sant Vicent del Raspeig s/n  
03496 Sant Vicent del Raspeig - Alacant  
 Tel. 33 010 3389 - Fax 54 328 4714](https://www.google.es/maps/@90.732481,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12090&trk=tyah&trkInfo=tarId%4W0878839706577%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)